Veebruar 2026

**Veebruar 2026**, kroonika.

2026. aasta veebruar algas pühapäeval ja lõppes 28 ööpäeva hiljem laupäeval.

## [[1. veebruar]]
*Costa Ricas toimusid üldvalimised. Presidendiks valiti Laura Fernández Delgado.
*USA-s California osariigis Los Angeleses jagati 68. korda välja Grammy auhinnad.

## [[3. veebruar]]
*Mõrvati Liibüa presidendikandidaat ja Muammar al-Gaddafi poeg Saif al-Islam Gaddafi.
*Islamistid ründasid Nigeerias Kwara osariigis kahte küla. Hukkus vähemalt 162 inimest.

## [[5. veebruar]]
*Ameerika Ühendriikide ja Venemaa vahel aegus tuumarelvade vähendamise leping Uus START-leping.

## [[6. veebruar]]
*Milanos San Siro staadionil toimus 2026. aasta taliolümpiamängude avatseremoonia.
*Pakistanis Islamabadis mošeele korraldatud enesetapurünnakus hukkus 32 inimest.

## [[8. veebruar]]

* Jaapanis toimusid parlamendivalimised. Valimised võitis peaminister Sanae Takaichi juhitud Liberaaldemokraatlik Partei, mis sai absoluutse enamuse.
* Tais toimusid parlamendivalimised. Valimised võitis peaminister Anutin Charnvirakuli juhitud Bhumjaithai Partei.
* Portugalis toimus presidendivalimiste teine voor, mille võitis umbes 66% häältest António José Seguro.
* Ameerika jalgpalli kõrgliiga NFL-i finaalmängu Super Bowl LX võitis Seattle Seahawks, kes alistas New England Patriotsi.

## [[9. veebruar]]
*Hongkongi demokraatiameelne endine meediamagnaat Jimmy Lai mõisteti 20 aastaks vangi.

## [[10. veebruar]]
* Kanadas Briti Columbias Tumbler Ridge'is toimunud tulistamises hukkus üheksa inimest.

## [[11. veebruar]]
*Barbadose üldvalimiste tulemusena sai Töölispartei kolmandaid üldvalimisi järjest parlamendis kõik kohad.

## [[12. veebruar]]
*Bangladeshi üldvalimised võitis Tarique Rahmani juhitud Rahvuspartei.

## [[17. veebruar]]
*Bangladeshi peaministrina astus ametisse Tarique Rahman.
*Peruu president José Jerí tagandati ametist. Uueks presidendiks sai päev hiljem José María Balcázar.

## [[21. veebruar]]
*2026. aasta Afganistani-Pakistani sõda: Pakistani õhuvägi korraldas Afganistanis mitu õhurünnakut Pakistani Talibani (TTP) ja Khorāsāni provintsi Islamiriigi (ISIS-K) mässuliste laagrite vastu. 26. veebruaril tegi Afganistan Pakistanile vasturünnaku.

## [[22. veebruar]]
*Veronas Verona Arenal toimus 2026. aasta taliolümpiamängude lõputseremoonia.
*Mehhiko sõjavägi tappis Jalisco osariigis Mehhiko narkoparuni ja Jalisco Uue Põlvkonna Kartelli juhi Nemesio Oseguera Cervantese, mille järel puhkes riigis vägivallalaine.

## [[23. veebruar]]
*Hollandi peaministrina astus ametisse Rob Jetten.

## [[24. veebruar]]
*Peruu peaministrina määrati ametisse Denisse Miralles.

## [[27. veebruar]]
*Boliivia õhujõudude sõjaväetranspordilennuk Lockheed C-130 Hercules kukkus El Altos alla ning tabas tiheda liiklusega maanteed. Lennukis hukkus üks inimene, lisaks vähemalt 21 inimest maapinnal.

## [[28. veebruar]]
*Iisraeli rünnak Iraanile veebruaris 2026. Iisraeli ja USA antud õhurünnakutes Iraani sihtmärkidele sai tabamuse ka Iraani usujuhi residents ja ajatolla 'Alī Khāmene'ī hukkus. Iraani väitel hukkus rünnakutes vähemalt 201 inimest, nendest 85 hukkus Lõuna-Iraanis tütarlastekooli tabanud rünnakus. Iraan ründas droonide ja rakettidega Iisraeli, Saudi Araabiat, Araabia Ühendemiraate, Bahreini, Kuveiti, Katari, Iraaki, Jordaaniat ja Süüriat.
*Brasiilias Minas Geraisi osariigis oli mitu päeva kestnud tugevate vihmasadude põhjustatud üleujutustes ja maalihetes hukkunud vähemalt 70 inimest.

## Viited